stanford-oval/wikipedia huggingface dataset:
Japanintähtianis

| Japanintähtianis |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Austrobaileyales
Heimo::  Palsamiköynnöskasvit Schisandraceae   (Tähtianiskasvit Illiciaceae)
Suku::  Tähtianikset Illicium
Laji::  anisatum
Kaksiosainen nimi
 Illicium anisatum  L. 
Katso myös
   Japanintähtianis Wikispeciesissä   Japanintähtianis Commonsissa 
Infobox OKNimi-testi OK: 
Japanintähtianis (Illicium anisatum) on Illicium-sukuun kuuluva ikivihreä pieni puu. Se on läheistä sukua maustekasvina tunnetulle rusotähtianikselle (Illicium verum). Japanintähtianiksen hedelmät ovat kuitenkin voimakkaan myrkyllisiä, koska ne sisältävät anisatiini-nimistä hermomyrkkyä. Hedelmien syöminen aiheuttaa vakavan tulehduksen munuaisiin sekä virtsaneritys- ja ruoansulatuselimiin. Rusotähtianiksen syömisen jälkeen ilmenevät myrkytysoireet johtuvat todennäköisesti näiden kahden lajin sekaantumisesta, jolloin rusotähtianiksena on syöty myrkyllisiä japanintähtianiksen hedelmiä.  Japanintähtianiksen kaarnaa poltetaan Japanissa suitsukkeena miellyttävän tuoksun vuoksi.
Japanintähtianiksen kukka
Ilwad Elman

| Ilwad Elman |
| --- | --- |

Henkilötiedot
Vanhemmat:  Äiti Fartuun Adan
Ilwad Elman (somaliksi Ilwaad Elman) on kanadansomalialainen ihmisoikeusaktivisti. Hän työskentelee Elmanin rauhan ja ihmisoikeuksien keskuksessa Mogadishussa äitinsä Fartuun Adanin, järjestön perustajan, rinnalla. Hänet äänestettiin Vuoden afrikkalaiseksi nuoreksi naiseksi vuonna 2016, ja vuoden 2020 BBC:n 100 naista -listalle. Hän on saanut lukuisia muitakin palkintoja ja tunnustuksia.
Elämä

Elman syntyi vuosien 1989 ja 1990 välillä Mogadishussa, Somaliassa. Hän on yksi edesmenneen rauhanaktivisti Elman Ali Ahmedin ja yhteiskunnallisen aktivistin Fartuun Adanin neljästä lapsesta.
Elmanin isä oli kiihkeä rauhanaktivisti, joka 90-luvulla loi muun muassa kuuluisan somalisanonnan "pudota ase, poimi kynä". Elman Ali Ahmed murhattiin vuonna 1996 ihmisoikeustyönsä vuoksi, ja nykyään hänet tunnetaan Somalian rauhanisänä.
Elman palasi Kanadasta konfliktin keskelle Somaliaan vuonna 2010, kun suurin osa Mogadishusta ja Somalian eteläisistä alueista oltiin menetetty Al-Qaidaan kuuluvalle Al-Shabaabille. Yhdessä äitinsä Fartuun Adanin kanssa he perustivat ensimmäisen seksuaaliseen ja sukupuoleen perustuvasta väkivallasta selviytyneiden raiskauskriisikeskuksen, ja vain 20-vuotiaana Elman suunnitteli turvallisuusalan uudistamiseen tähtääviä toimenpiteitä luoden samalla naisille osallistavaa tilaa rauhanrakennuksessa, ja kehittämällä ohjelmia lapsisotilaiden ja aikuisten aseistariisuntaan ja kuntoutukseen.
20. marraskuuta 2019 paikalliset viranomaiset vahvistivat, että Elmanin sisko Almaas Elman, joka oli myös palannut Somaliaan avustustyöhön, oli ammuttu ja tapettu autossa lähellä Mogadishun lentokenttää.
Ura

Ahmedin kunniaksi hänen vaimonsa Fartuun Adan ja heidän lapsensa perustivat Elmanin rauhankeskuksen Mogadishuun. Äiti Adan toimii kansalaisjärjestön pääjohtajana, Ilwad työskentelee hänen rinnallaan ohjelma- ja kehitysjohtajana. Hän työskentelee myös Sister Somalia -yhtiön johtamisen apuna. Sister Somalia tarjoaa neuvontaa, terveyspalveluita ja asumista sukupuoleen perustuvaan syrjintää ja väkivaltaa kohdanneille naisille. Elmanin työ lisännyt paikallisten tietoa asiasta, ja toiminut kannustimena hallituksen politiikan muutoksille. Hän on myös toteuttanut koulutustyöpajoja haavoittuville yhteiskunnan jäsenille sekä suunnitellut ja toteuttanut hankkeita, jotka edistävät vaihtoehtoisia toimeentulomahdollisuuksia kaikenikäisille.
Elman rauhankeskuksessa tekemänsä työn lisäksi Elman on Kofi Annan -säätiön Extremely together -aloitteen puolestapuhuja, sekä Mogadishussa toimivan lastensuojelun sukupuoleen perustuvan väkivallan hallintaryhmän puheenjohtajana. Lisäksi Elman on sukupuoleen perustuvan väkivallan sosiaalisten normien tutkimuksen neuvoa-antavan komitean perustajajäsen Somaliassa ja Etelä-Sudanissa, siviiliuhrien kirjaamista käsittelevän kansainvälisen verkoston jäsen, naispuolisen rauhanverkoston asiantuntija ja osa neuvonantajaryhmää maailmanlaajuisen lastensuojelun vastuualueella.
Hän on toiminut One Young World -suurlähettiläänä Somaliassa vuodesta 2013, vastaanottanut presidentti Barack Obaman Valkoisen talon apurahan nuorille afrikkalaisille johtajille vuonna 2014, ja tullut samana vuonna nimitetyksi Somalian nuorten suurlähettilääksi seksuaalisen väkivallan lopettamisesta konflikteissa.
Vuonna 2015 Elman toimi YK: n turvallisuusneuvoston tiedottajana siviilien suojelua koskevassa keskustelussa. Tämä oli ensimmäinen kerta, kun kansalaisyhteiskunnan edustaja kutsuttiin puhumaan asiasta turvallisuusneuvostossa, ja samalla se oli YK:n ensimmäinen vuosittainen temaattinen keskustelu, jossa keskityttiin nuorten naisten vaikutusmahdollisuuksien ja osallistumisen lisäämiseen. Myöhemmin hän kirjoitti nuorisotoimintaohjelman väkivaltaisen ääriliikkeen torjumiseksi, joka mainittiin YK:n turvallisuusneuvoston historiallisessa nuoria, rauhaa ja turvallisuutta koskevassa päätöslauselmassa 2250. Elokuussa 2016 YK:n pääsihteeri Ban Ki-Moon nimitti Elmanin nuorison, rauhan ja turvallisuuden asiantuntijaneuvonantajaksi, ja hän työskentelee YK: n turvallisuusneuvoston päätöslauselman 2250 strategiassa.
Vuonna 2011 Elman osallistui UNwomenin ja UNite African Climb up, speak OUT -kampanjaan Kilimanjaron vuorella.
Vuonna 2012 Mogadishussa pidettiin maan ensimmäinen TEDx-teknologiakonferenssi, jossa Elman puhui Sister Somalian toiminnasta.
Vuonna 2013 Elman esiintyi yhdessä Hawa Abdin ja Edna Adan Ismailin kanssa dokumentissa Through fire, ja vuonna 2014 elokuvassa live Mogadishusta.
Palkinnot ja tunnustukset

2015 Gleitsman International Activist -palkinto, Harvard Kennedy School
2016 Right the Wrongs -palkinto, Oxfam America
Vuoden 2016 nuori afrikkalainen nainen -palkinto
100 vaikutusvaltaisinta nuorta afrikkalaista vuonna 2017
2017 BET Global Good Star
Aurora Prize -finalisti
BBC:n 100 naista 2020.
2019 Nobelin rauhanpalkinnon ehdokas yhdessä Hajer Shariefin kanssa heidän projektistaan Extremely Together
Käännös suomeksi
J. Karppanen

J. Karppanen Oy on Jouko J. Karppasen perustama, pääasiassa keikkamyyntiä tekevä tamperelainen ohjelmatoimisto. J. Karppanen Oy on perustettu vuonna 1985  ja se on edustanut mm. Eppu Normaalia, Kummeleita, Maija Vilkkumaata, Popedaa ja Yötä. Jouko J. Karppanen on ollut perustamassa myös Musiikki & Mediaa, yhtä Suomen suurimmista musiikkialan ammattilaisten tapahtumista. J. Karppanen Oy työllisti vuonna 2011 kolme ihmistä.
Artistit kautta aikojen

Yö (yhtye)
Popeda
Maija Vilkkumaa
CMX
Stratovarius
Musta Joutsen
Absoluuttinen Nollapiste
Anssi Tikanmäki
Olli Lindholm
Eppu Normaali
Pate Mustajärvi
Agit Prop
Kaseva
Juice Leskinen Grand Slam
Grand Slam
Kummelishow
Tarharyhmä
Heikki Hela
Palkinnot ja ehdokkuudet

Vuonna 2011 J. Karppanen Oy palkittiin Musiikki- ja Median Industry Awards -gaalassa vuoden parhaana ohjelmatoimistona.
Linkkejä

Kotisivut (Arkistoitu – Internet Archive)
J. Karppanen Oy Facebookissa
Invictus (albumi)

| Invictus Virgin Steele |
| --- | --- | --- |

Studioalbumin tiedot
 Julkaistu: 20. huhtikuuta 1998
 Tuottaja(t): David DeFeis
 Tyylilaji: heavy metal
 Kesto: 76.15
 Levy-yhtiö: T&T/Noise Records
Virgin Steelen muut julkaisut
| The Marriage of Heaven and Hell Part II 1995 | Invictus 1998 | The House of Atreus Act I 1999 |
Invictus on yhdysvaltalaisen Virgin Steele -yhtyeen kahdeksas albumi vuodelta 1998. Se lopettaa kolmiosaisen eeppisen tarinan, joka alkoi yhtyeen albumeilta The Marriage of Heaven and Hell Part I ja The Marriage of Heaven and Hell Part II. Invictus on konseptialbumi, joka kertoo ihmiskunnan taistelusta välinpitämättömiä jumalia vastaan. Invictus oli siihenastisista Virgin Steelen albumeista raskain. Albumi on mahdollisesti saanut innoitusta brittiläisen runoilijan William Ernest Henleyn samannimisestä runosta.
Kappaleet

The Blood Of Vengeance – 1.54
Invictus – 5.35
Mind, Body, Spirit – 7.18
In The Arms Of The Death God – 1.19
Through Blood And Fire – 5.30
Sword Of The Gods – 7.33
God Of Our Sorrows – 1.19
Vow Of Honour – 1.02
Defiance – 6.30
Dust From The Burning – 4.32
Amaranth – 0.22
A Whisper Of Death – 8.52
Dominion Day – 6.35
A Shadow Of Fear – 6.11
Theme from "The Marriage Of Heaven And Hell" – 0.22
Veni, Vidi, Vici – 10.41
Kokoonpano

Yhtyeen kokoonpano Invictus-albumilla on seuraava:
David DeFeis (laulu, kosketinsoittimet)
Edward Pursino (kitara)
Rob Demartino (basso)
Frank Gilchriest (rummut)
Aiheesta muualla

Invictus (albumi) Discogsissa. (englanniksi)
Albumi Invictus (albumi) Encyclopaedia Metallum -sivustolla (englanniksi)
Virgin Steele
| --- | --- |
Studioalbumit::   Virgin Steele  Guardians of the Flame'  Noble Savage  Age of Consent  Life Among the Ruins  The Marriage of Heaven and Hell Part I  The Marriage of Heaven and Hell Part II  Invictus  The House of Atreus Act I  The House of Atreus Act II  Visions of Eden  The Black Light Bacchanalia  Nocturnes of Hellfire & Damnation  Ghost Harvest - Vintage I - Black Wine for Mourning  Ghost Harvest - Vintage II - Black Wine for Mourning  Gothic Voodoo Anthems  The Passion of Dionysus 
Kokoelmat::   The Book of Burning  Hymns to Victory 
EP:t::  Magick Fire Music
Ilías Tsirimókos

| Ilías Tsirimókos> Ηλίας Τσιριμώκος.Kreikan pääministeri |
| --- | --- |
 20. elokuuta 1965 – 17. syyskuuta 1965  
Edeltäjä:  Geórgios Athanasiádis-Nóvas
Seuraaja:  Stéfanos Stefanópoulos
Kreikan varapääministeri
 17. syyskuuta 1965 – 22. joulukuuta 1965  
Kreikan ulkoministeri
 17. syyskuuta 1965 – 11. huhtikuuta 1966  
Edeltäjä:  Geórgios V. Melás
Seuraaja:  Stéfanos Stefanópoulos
Kansanedustaja
 1936, 1950-1951, 1958-1967  
Henkilötiedot
Syntynyt: 26. huhtikuuta 1907 Lamía, Kreikka
Kuollut: 13. heinäkuuta 1968 (60 vuotta) Ateena, Kreikka
Ammatti:  lakimies, poliitikko
Tiedot
Puolue:  Liberaalipuolue Kansandemokratian liitto Yhdistynyt demokraattinen vasemmisto (1950–1961) Keskustaunioni (1961–1965)
Uskonto:  ortodoksi
Ilías Tsirimókos (kreik. Ηλίας Τσιριμώκος, 26. huhtikuuta 1907 Lamía, Kreikka – 13. heinäkuuta 1968 Ateena, Kreikka) oli Kreikan näkyvä poliittinen toimija 1930-luvun loppupuoliskolta aina 1960-luvun puoliväliin. Hän toimi toisen maailmansodan aikana kommunistijohtoisessa vastarintaliikkeessä. Sodan jälkeen hän toimi ministerinä ja parlamentin puhemiehenä. Hän nousi pääministeriksi 1960-luvun puolivälissä oikeiston ja vasemmiston poliittisten ristiriitojen eli ns. apostasía-aikana.
Liberaali ja sosialistipoliitikko 1930- ja 40-luvuilla

Ilías Tsirimókos syntyi Lamíassa Keski-Kreikassa vuonna 1907. Hänen isänsä Ioánnis Tsirimókos oli 1900-luvun alun aktiivipoliitikko ja muun muassa Elefthérios Venizélosin hallituksen ministeri 1930-luvun alussa. Ilías Tsirimókos opiskeli lakia Ateenan yliopistossa ja sen jälkeen taloustieteitä Pariisissa. Hänet valittiin ensimmäisen kerran Kreikan parlamenttiin 1936 Liberaalipuolueen listalta. Tsirimókosin poliittinen toiminta jatkui sodan aikana, jolloin hän saksalaisten miehitettyä Kreikan oli mukana perustamassa pientä vasemmistopuoluetta Kansandemokratian liittoa (ELD), jonka pääsihteerinä hän toimi. Puolue liittyi vuoden 1941 aikana osaksi kommunistijohtoista vastarintaliikettä Kansallista vapautusrintamaa (EAM), jossa Tsirimókos sai paikan järjestön keskuskomiteassa. Saksalaisten vetäytyessä Kreikasta syksyllä 1944 Tsirimókos sai paikan EAM:n muodostaman hallituksen niin sanotun Kansallisen vapautuksen poliittisen komitean (PEEA) oikeusministerinä, mutta hän erosi 2. joulukuuta kolmen muun hallituksen jäsenen kanssa.
Keskustaunionin vasemmistolainen poliitikko

Vuoden 1950 parlamenttivaaleissa Tsirimókos valittiin Kreikan parlamenttiin uudelleen nimetyn Sosialistipuolue – Kansandemokratian liiton (SK-ELD) listalta. Hänet valittiin jälleen vuonna 1958 vaaleissa Yhdistyneen demokraattisen vasemmiston listalta ja edelleen vuosina 1961, 1963 ja 1964 Keskustaunionin listalta. Näin Tsirimókos oli poliittisesti liukunut vasemmalta keskustalaiseksi. Vuonna 1963 hänet valittiin parlamentin puhemieheksi[lähde? ].
Geórgios Papandréoun johtama Keskustaunioni ajautui kesällä 1965 kriisiin. Toisaalta Papandréou oli vastakkain nuoren kuningas Konstantin II:n kanssa ja toisaalta sisäisen hajoamisprosessin kanssa. Keskustaunionista erosi useita näkyviä poliitikkoja, heidän joukossaan muun muassa sisäministerinä toiminut Tsirimókos ja puolueen varapuheenjohtajana toiminut Stéfanos Stefanópoulos. Keskustaunionit parlamenttienemmistöstä liukeni näin noin kolmasosa.
Pääministeriksi Apostasia-aikaan

Ilías Tsirimókos nousi pääministeriksi 1960-luvun puolivälissä oikeiston ja vasemmiston poliittisten ristiriitojen eli ns. Apostasía-aikaan. Vaikka Tsirimókos oli ollut näkyvä kuningasvallan vastustaja 1940- ja 50-luvuilla, kuningas Konstantin valitsi Tsirimókosin 18. elokuuta 1965 muodostamaan hallituksen. Hän ei onnistunut kuitenkaan saamaan parlamentissa hallitukselleen luottamusta. Hänen hallituksensa sai epäluottamuksen äänin 159–135.
Tsirimókosin seuraajaksi tuli Stéfanos Stefanópoulos, jonka hallituksessa Tsirimókos toimi varapääministerinä ja ulkoministerinä mutta erosi huhtikuussa 1966 hallituksesta. Tsirimókos vaati Kyproksen kriisissa keskeisen kreikkalaistoimijan, kenraali Geórgios Grívasin erottamista Kyproksen kreikkalaisten kansalliskaartin johtajan tehtävästä, mutta pääministeri Stefanópoulos ei ollut tähän halukas.
Tsirimókos kuoli Ateenassa 13. heinäkuuta 1968 61-vuotiaana.
Hey Monday

Hey Monday (2009).
Hey Monday on vuonna 2008 perustettu yhdysvaltalainen rockyhtye Floridasta.
Historia

Hey Monday muodostettiin maaliskuussa 2008, kun Cassadee Popen ja Mike Gentilen entinen yhtye Blake oli hajonnut. Pope ja Gentile halusivat jatkaa musiikin tekemistä ja saivat nopeasti mukaansa rytmikitaristi Alex Lipshawin ja rumpali Elliot Jamesin. Pian yhtyeeseen liittyi myös basisti Michael Jersey Moriartyn, ja Hey Monday oli perustettu. Fall Out Boyn Pete Wentz sai kuulla Hey Mondayn demot yhtyeen käydessä Crush Managementin toimistolla, ja hän halusi kirjoittaa levytyssopimuksen yhtyeen kanssa. Columbia Records oli samaan aikaan myös kiinnostunut Hey Mondaystä. Yhtye päätti allekirjoittaa levytyssopimuksen molempien firmojen kanssa. He nauhoittivat esikoisalbumiansa, Hold On Tight, koko kesän 2008 ja se julkaistiin myöhemmin syksyllä 7. lokakuuta. Pian kun esikoisalbumi oli ilmestynyt, he alkoivat tehdä kiertueita seuraavien yhtyeiden kanssa: Academy Is..., Me Kings, Cab, This Providence, A Rocket to the Moon ja Cash Cash. Samana vuonna Hey Monday alkoi myös esiintyä Fall Out Boyn kanssa merkittävillä kansainvälisillä kiertueilla. Suosio kasvoi ja Hey Monday on ollut pääesiintyjänä myös muutamassa konsertissa Euroopassa. Syksyllä 2009 he esiintyivät All Time Low'n Glamour Kills -kiertueella.
Historia > Elliot Jamesin lähtö

7. lokakuuta 2010 Hey Monday ilmoitti, että Elliot James eroaisi yhtyeestä. Kun Glamour Kills -kiertueeseen oli enää viikko aikaa, hän kertoi sen keikan olevan hänen viimeisensä. Jäljelle jääneet jäsenet korvasivat edellisen rumpalin uudella rumpalilla Patrick McKenzie, joka soitti syksyllä kiertueella. Elliot James on nyt Easton-yhtyeen rumpali.
Historia > Beneath It All (2010)

Hey Monday vietti yhden vuoden (2010) levyttäessään seuraavaa albumiaan. Kun albumi oli loppusuoralla, he menivät 2010 Alternative Press -kiertueelle, jolla esiintyivät heidän lisäkseen Summer Set, Every Avenue, Cab, ja Never Shout Never. He myös soittivat kiertueella Bamboozle-festivaalin päälavalla sunnuntaina 2. toukokuuta. Hey Monday soitti koko Warped-kiertueen 2010 Altec Lansing -lavalla. Hey Monday julkaisi singlen "I Don't wanna dance" ja toisen kappaleen albumilta Beneath It All "Wish you were here", Jimmy Kimmel Livessä 22. syyskuuta 2010. 
Hey Monday vieraili neljännessä jaksossa TV-sarjassa Hellcats, nimeltään Nobody Loves Me, but my mom. Patrick McKenziestä tuli pysyvä rumpali syksyllä 2010.
Historia > Michael Jersey Moriartyn lähtö

Heti Warped-kiertueen jälkeen Hey Monday ilmoitti Jersey Moriartyn jättävän yhtyeen. Jerseyn korvasi Crish Gentile. Jersey on tekemässä sooloprojektiaan I Am Jersey.
Historia > The Christmas EP (2011- nykyhetki)

Keväällä 2011 Hey Monday keikkaili All Time Low'n, Yellowcardin ja The Summer Setin kanssa. Tammikuussa 2011 Cassadee Pope sanoi haastattelussa yhtyeen pyrkivän julkaisemaan kappaleen tai kaksi ennen uutta kiertuetta, mutta julkaisupäivää ja albumia ei ollut tiedossa. 8. helmikuuta Hey Monday uudelleenjulkaisi järjestyksessä toisen EP:nsä Candels. 1. toukokuuta Hey Monday soitti Indonesiassa ja ilmoitti että he soittaisivat kiertueella Never Shout Neverin kanssa elokuussa. Yhtye purki sopimuksensa Decaydencen ja Columbian kanssa ja julkaisi omakustanteisen The Christmas EP:n digitaalisesti joulukuussa 2011.
Jäsenet > Nykyiset jäsenet

Cassadee Pope - laulu, kitara
Mike Gentile - kitara
Alex Lipshaw - rytmikitara ja taustalaulu
Patrick McKenzie - rummut ja lyömäsoittimet
Jäsenet > Entiset jäsenet

Elliot James - rummut, lyömäsoittimet, taustalaulu
Michael Jersey Moriarty - bassokitara, taustalaulu
Jäsenet > Kiertuejäsenet

Chris Gentile - bassokitara
Julkaisut > Studioalbumit

Hold On Tight (2008)
Julkaisut > EP:t

Beneath It All (2010)
Candels- EP (2011)
Mike Gentile.
Cassadee Pope.
Isvatnet

| Isvatnet |
| --- | --- |
Valtiot:   Norja
Paikkakunta:  Hadsel
Koordinaatit:  68°17′44″N, 14°30′59″E
Mittaustietoja
Pinnankorkeus:  395 m
 fiIsvatnet 
Isvatnet on ylänköjärvi Austvågøyan saarella Norjan Lofooteilla. Järvi sijaitsee Hadselin kunnan alueella Trollfjordtindanin ja Isvasstindenin vuorten välissä. Järven vesi laskee Trollfjordvatnetin kautta Trollfjordenin vuonoon.
Isä (täsmennyssivu)

Isä voi viitata johonkin seuraavista:
isä, miespuolinen vanhempi
Isä, kristinuskossa yksi Jumalan kolmesta persoonasta
isä, papin nimitys
Isä, italialainen elokuva vuodelta 1912
Isä, ranskalais-brittiläinen elokuva vuodelta 2020
”Isä”, henkilöhahmo brittiläisessä komediasarjassa Pokka pitää
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isä”, voi hakea sivunnimihaulla, laajalla sivunnimihaulla tai tekstihaulla.
Jaana Kettunen

Jaana Kettunen on jyväskyläläinen elinikäisen ohjauksen tutkimusprofessori. Hän toimii varajohtajana Jyväskylän yliopiston koulutuksen tutkimuslaitoksessa.
Kettunen on valmistunut Jyväskylän yliopistosta filosofian maisteriksi (2003), kasvatustieteen maisteriksi (2020) ja filosofian tohtoriksi (2017). Hänen englanninkielinen väitöskirjansa (2017) oli otsikoitu Career practitioners´ conceptions of social media and competency for social media in career services (suom. Ohjaajien käsityksiä sosiaalisesta mediasta ja sen käyttöön tarvittavasta osaamisesta ohjauspalveluissa). Hän on ollut Jyväskylän yliopiston tieto- ja viestintäteknologian ohjauskäytön dosentti vuodesta 2020.
Aiheesta muualla

Julkaisuja. Tutkimusprofessori Kettusen tieteellisiä tutkimusartikkeleita. Koulutuksen tutkimuslaitos, JY.
Google Scholarin profiili / haku "Jaana Kettunen" (englanniksi) (scholar.google.com)
Joitakin tutkimusprofessori Jaana Kettusen julkaisuja ResearchGate.net-palvelussa. (englanniksi)
Isä (Pokka pitää)

Daddy, ”Isä”
Isä (engl. Daddy) on henkilöhahmo brittiläisessä komediasarjassa Pokka pitää. Häntä näytteli George Webb. Osa sarjan jaksoista keskittyy isän erikoisiin edesottamuksiin.
Isä on neljän tyttären (Hyacinth, Daisy, Violet ja Rose) isä. Isällä on myös kaksi lastenlasta (Daisyn tytär Stephanie ja Hyacinthin poika Sheridan), sekä yksi lapsenlapsenlapsi Kylie, Stephanien tytär. Isä on osin dementoitunut ja elää usein toisen maailmansodan aikaisissa tapahtumissa. Hän asuu Daisyn ja Onslow'n luona. Toisin kuin Daisy ja Onslow, Hyacinth puhuu isästä aina hyvin kunnioittavasti, mutta esittää erilaisia verukkeita sille, miksi ei halua ottaa tätä luokseen asumaan. Todellisuudessa Hyacinth häpeää isän käytöstä eniten eikä usein halua tulla nähdyksi julkisesti tämän seurassa.
Isä ei puhu paljoa eikä häntä ole nähty kovin useassa jaksossa. Välillä hän vaikuttaa apaattiselta, mutta välillä taas on hyvin energinen ja aktiivinen. Kun isä luulee olevansa sodassa hän kulkee puisen kiväärin kanssa, joskus sotilaskypärään tai kaasunaamariin pukeutuneena, ja ilmoittaa suorittavansa jotakin tärkeää tehtävää. Joskus hän luulee muita ihmisiä ja jopa omia lapsiaankin "sakemanneiksi". Joskus isä myös kuvittelee keskustelevansa kuolleen komppanianpäällikkönsä kanssa.
Useissa tarinoissa isä karkaa tekemään jotain omituista. Hänellä on tapana tuoda huoneeseensa tuntemattomia naisia, joista ei välttämättä tiedä seuraavana päivänä tuon taivaallista. Isä tekee vanhuudenhöperyyttään myös muita outoja temppuja kuten pukeutuu safarioppaaksi, juoksentelee alastomana yöllä kanaalilla tai pukeutuu Kapteeni Keskiyöksi.
-sarjan hahmot
Hyacinth Bucket (Patricia Routledge) · Richard Bucket (Clive Swift) · Daisy (Judy Cornwell) · Onslow (Geoffrey Hughes) · Rose (Shirley Stelfox, Mary Millar) · Elizabeth Warden (Josephine Tewson) · Emmet Hawksworth (David Griffin) · Isä (George Webb) · Violet (Anna Dawson) · Bruce (John Evitts) · Pastori (Jeremy Gittins)
Itä-Karttulan pienviljelijäin osaston talo

| Itä-Karttulan pienviljelijäin talo |
| --- | --- |

Sijainti:  Itä-Karttula, Karttula
Valmistumisvuosi:  1936
Rakennuttaja:  Itä-Karttulan pienviljelijäin osasto
Runkorakenne:  hirsi
Julkisivumateriaali:  lauta
Kerrosala:  138 neliömetriä
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Itä-Karttulan pienviljelijäin talo oli Karttulan kunnassa (vuodesta 2011 lähtien osa Kuopiota) sijainnut työväentalo.
Historiaa

Itä-Karttulan pienviljelijäin osasto perustettiin vuonna 1930, samoihin aikoihin tai pian sen jälkeen kun Itä-Karttulan työväenyhdistys oli lakkautettu kommunistilakien nojalla. Vuonna 1936 yhdistys rakensi talon kylän keskustaan. Rakennuspuut saatiin osin lahjoituksina ja loput ostettiin, rakennustyöt tehtiin palkkatyönä.
Rakennus

Talo oli hirsirunkoinen. Alun perin sen katto oli päreistä, mutta vuonna 1967 asennettiin peltikatto. Talossa oli juhlasali, näyttämö, ravintola ja keittiö, ja sen kokonaispinta-ala oli 138 neliömetriä. Se lämpeni uuneilla ja oli enimmäkseen kesäkäytössä. Vuonna 1988 talo oli SKP:n Itä-Karttulan osaston hallussa. Tuolloin se oli ainoa Karttulan kunnassa jäljellä ollut työväentalo. Talon myöhemmistä vaiheista ei ole tietoa.
Jakob Sundius

Jakob Sundius (20. lokakuuta 1772 Grönby, Ruotsi – 3. lokakuuta 1838 Jyväskylä) oli suomalainen piirilääkäri ja professori.
Sundiuksen vanhemmat olivat Grönbyn kirkkoherra Simon Petter Sundius (k. 1780) ja hänen toinen puolisonsa Anna Margareta Tengvall. Hän pääsi ylioppilaaksi Lundissa 1785. Sundius valmistui Lundin yliopistosta lääketieteen kandidaatiksi ja lääketieteen lisensiaatiksi sekä 1794 lääketieteen tohtoriksi.
Sundius palveli Tukholman serafiimilasaretissa 1794–1795 ja oli Vingåkerin piirin piirilääkärinä Södermanlandissa vuodesta 1795 lähtien. Hän oli sitten Suomessa Helsingin piirin piirilääkärinä vuodesta 1800 alkaen, lääkintökollegion sihteerinä Turussa 1812, Turun akatemian kliinisen lääketieteen apulaisena 1813 sekä Turun akatemian käytännöllisen lääketieteen vt. professorina 1813–1817. Hän toimi Turun linnanvankilan lääkärinä 1812–1828, Turun vt. lasaretin- ja parantolanlääkärinä 1824 sekä Helsingin vt. vankilanlääkärinä 1829–1830. Viimeksi hän oli Saarijärven (vuodesta 1837 Jyväskylän) piirin piirilääkärinä vuodesta 1830 alkaen. Sundius sai professorin arvonimen 1823.